Allu Arjun
Allu Arjun (hindcha: अल्लू अर्जुन, ruscha: Аллу Арджун) — 1982-yil 8-aprelda tugʻilgan telugu filmlarida faoliyat olib borgan hind aktyori. Allu Hindistondagi eng koʻp maosh oluvchi aktyorlardan biri va raqslari bilan ham tanilgan. Allu bir nechta mukofotlar, jumladan beshta Filmfare Janubiy va beshta Nandi mukofoti sohibidir. Allu Arjun 2003-yilda Gangotri filmida birinchi debyutni qilgan. Allu Sukumarning „Arya“ (2004) klassik filmida bosh rolni ijro etdi holda mashhurlikka erishdi, buning uchun u Nandi hakamlar hayʼatining maxsus mukofotiga sazovor boʻldi. U oʻz obroʻsini Bunny (2005) va Desamuduru (2007) jangovar filmlari bilan yanada mustahkamladi. 2008-yilda u „Parugu“ romantik dramasida rol ijro etgan, buning uchun u oʻzining birinchi Filmfare mukofotini „Eng yaxshi aktyor“ — Telugu uchun qoʻlga kiritdi. Allu Arjun Arya 2 (2009), Vedam (2010), Julayi (2012), Race Gurram (2014), S/O Satyamurthy (2015), Rudhramadevi (2015), Sarrainodu (2016), DJ: Duvvada Jagannadham (2017), Ala Vaikunthapurramuloo (2020) va Pushpa: The Rise (2021) kabi taniqli filmlarda suratga tushdi. U shuningdek, Rudramadevi filmida shahzoda Gona Ganna Reddi rolini ijro etgani uchun Filmfare mukofotini eng yaxshi ikkinchi plandagi erkak roli uchun qoʻlga kiritdi. Allu 2021-yilda eng yuqori daromad keltirgan hind filmi sifatida paydo boʻlgan Pushpa: The Rise filmidagi ijrosi uchun katta olqishlarga sazovor boʻldi va barcha davrlarning eng yuqori daromad keltirgan telugu filmlari qatoriga kirdi. Allu Arjun bir qator brendlar va mahsulotlarni qoʻllab-quvvatlaydi va Pro Kabaddi ligasi va Aha striming xizmati uchun mashhur brend elchisi hisoblanadi.